“Alisa (อลิสา)” AI ผู้ช่วยส่วนตัวที่เข้าใจ ภาษามนุษย์ ซึ่งเราพูดคุยผ่าน Official Line ได้ง่าย ๆ
เทคโนโลยี AI นับเป็นการพัฒนาครั้งสำคัญของโลก เพราะเป็นเทคโนโลยี ที่มีระบบการทำงานซับซ้อนราวกับสมองมนุษย์ และสามารถสื่อสาร พูดคุยราวกับ มนุษย์ด้วยกัน
11 เม.ย. 2566

“Alisa (อลิสา)” AI ผู้ช่วยส่วนตัวที่เข้าใจ ภาษามนุษย์ ซึ่งเราพูดคุยผ่าน Official Line ได้ง่าย ๆ
GLORY x ลงทุนแมน
เทคโนโลยี AI นับเป็นการพัฒนาครั้งสำคัญของโลก
เพราะเป็นเทคโนโลยี ที่มีระบบการทำงานซับซ้อนราวกับสมองมนุษย์ และสามารถสื่อสาร พูดคุยราวกับ มนุษย์ด้วยกัน
หากใครมองว่า เทคโนโลยี AI ดูห่างไกลจากคนไทย.. ก็น่าจะเป็นเรื่องเข้าใจผิด
โดยล่าสุด ประเทศไทยกำลังมี Chatbot AI สัญชาติไทย ชื่อว่า “Alisa AI” ที่ใคร ๆ ก็สามารถพูดคุยผ่าน Official Line ได้
ภายใต้การพัฒนาของ บริษัท รุ่งเรืองตลอดไป จำกัด (มหาชน) หรือ GLORY
เป้าหมายของ Alisa AI ก็เพื่อเปิดโอกาสให้คนไทยเข้าถึงเทคโนโลยีได้อย่างทั่วถึง และมีความปลอดภัยที่สุด
แล้วคนไทยจะได้รับประโยชน์จาก Alisa AI อย่างไร ?
ลงทุนแมนจะเล่าให้ฟัง
Alisa AI เป็น Large Language Models Chatbot 
ซึ่งขับเคลื่อนด้วยระบบปัญญาประดิษฐ์ Generative Pre-Trained Transformer
และมีความสามารถในการประมวลผลภาษาธรรมชาติขั้นสูง หรือ NLP
อธิบาย NLP ง่าย ๆ ก็คือ ความสามารถของ Machine Learning 
ที่จะทำให้คอมพิวเตอร์สามารถตีความ และมีความเข้าใจภาษามนุษย์
รวมทั้งสามารถปรับปรุงความเข้าใจ และความต้องการของผู้ใช้งานได้อย่างต่อเนื่อง เมื่อเวลาผ่านไป
จุดนี้เอง จึงการันตีได้ว่า Alisa AI จะมีพัฒนาการที่ดีอย่างต่อเนื่องในอนาคต
ทีนี้ ถ้าถามว่า ความสามารถของ Alisa AI ในตอนนี้ เป็นอย่างไร ?
ข้อแรก คือ Alisa AI รองรับได้ทั้งภาษาไทย และภาษาอังกฤษ 
มีความสามารถในการโต้ตอบได้อย่างดีเยี่ยม
ทำให้ขีดจำกัดด้านภาษาของผู้ใช้งานพังทลายไปในทันที
ที่สำคัญ ยังสัมผัสได้ว่า Alisa AI สามารถเข้าใจสิ่งที่เราพูดได้เหมือนพูดคุยกับมนุษย์ด้วยกัน
ข้อต่อมา คือ Alisa AI อัปเดตคลังข้อมูลจนถึงปี 2566
จึงมั่นใจได้ว่าจะสามารถตอบคำถาม หรือให้ข้อมูลที่ถูกต้อง และใกล้เคียงปัจจุบันที่สุด
พูดง่าย ๆ ว่า หากมีเรื่องขอคำแนะนำ แต่ไม่รู้จะไปปรึกษาใครดี
ก็สามารถถาม Alisa AI ได้เลย หรืออาจจะเข้ามาพูดคุยเล่นสนุก ๆ ก็ยังได้
ยกตัวอย่างให้เห็นภาพ เช่น
- สอบถามข้อมูลเชิงลึก เช่น การช่วยตรวจข้อผิดพลาดของ Code โปรแกรม
- ขอไอเดียทางธุรกิจ เช่น วิธีเพิ่มผู้ติดตามผ่านช่องทางโซเชียลมีเดีย
- ปรึกษาช่องทางสร้างรายได้ เช่น ออกแบบคาเฟ่, ภาพปกนิยาย, สร้างสติกเกอร์, เขียนบทความ
- พูดคุยเล่น เช่น แพลนทริปท่องเที่ยว, แต่งเพลง, ทำขนม
อีกหนึ่งจุดที่น่าสนใจคือ การกำหนดจำนวน หรือการสั่งครั้งละหลาย ๆ คำสั่งได้
เช่น บทความจำนวน 500 คำ จากนั้น Alisa AI ก็จะพิมพ์บทความตามที่เรากำหนด​ ออกมาภายใน 1-2 นาที
นอกจากนี้ ยังไม่ต้องเป็นกังวลเรื่องความปลอดภัยสำหรับเด็ก ๆ 
เพราะ Alisa AI มีระบบกรองคำหยาบคาย และข้อความที่ไม่เหมาะสม 
ทั้งในด้านของการสร้างรูปภาพ และการตอบคำถาม
อย่างไรก็ตาม ถ้าเข้าใจว่าผลลัพธ์ของ Alisa AI จะอยู่ในรูปแบบของข้อความเพียงอย่างเดียว ก็คงไม่ถูกต้อง เสียทีเดียว
รู้หรือไม่ว่า Alisa AI มีความสามารถในการสร้างรูปภาพ
เพื่อทำหน้าที่ช่วยสร้างสรรค์รูปภาพจากข้อความ (Text-To-Image) จากจินตนาการได้อย่างรวดเร็ว
เพียงแค่พิมพ์ /img ตามด้วย Keyword บรรยายรูปภาพที่ต้องการ
เช่น /img แมวส้มมีปีกกำลังบินอยู่เหนือก้อนเมฆ หรือ /img แมวส้ม, มีปีก, น่ารัก, ก้อนเมฆ
จากนั้น รอเพียง 30 วินาที - 3 นาที ก็จะได้รูปออกมาทันที 4 รูป 
หากต้องการ Upscale ก็จะได้รูปที่ชัดเจนขนาด 2048 pixels เลยทีเดียว
แล้วถ้าถามว่า Alisa AI สำคัญต่อชีวิตมนุษย์ยุคนี้ อย่างไร ?
สิ่งที่สังเกตได้ชัดเจนที่สุดคือ ช่วยประหยัดเวลา และช่วยมนุษย์ทำงานได้จริง ๆ
ไม่ว่าผลลัพธ์ที่ต้องการจะออกมาในรูปแบบของข้อความหรือรูปภาพ
สุดท้ายแล้ว ภายใต้โลกที่กำลังหมุนด้วยความเร็วสูงทุกวัน
มนุษย์อย่างเรา ๆ ย่อมต้องเกิดการพัฒนา และปรับตัวตามโลกใบนี้ให้ทัน
หนึ่งในทางออกสำคัญก็คือ การใช้ประโยชน์จาก ปัญญาประดิษฐ์ (AI) 
ที่นับวันจะยิ่งมีบทบาทในชีวิตประจำวันของมนุษย์ยุคดิจิทัล มากขึ้นเรื่อย ๆ
และก็นับว่าโชคดีไม่น้อย ที่ในวันนี้..
คนไทยมี Alisa AI นวัตกรรม Chatbot AI ที่พูดคุยผ่าน Official Line ได้ใช้งานฟรี ๆ
สามารถทดลองพูดคุยกับ Alisa AI ได้ที่ Line ID @alisa หรือ 
และศึกษาวิธีการใช้งานได้ที่ 
Reference
-